Frida Maanum

**Frida Leonhardsen Maanum** (yo o tshotsweng ka Phukwi a le lesome le borataro ka 1999) ke motshameki wa kgwele ya dinao e e porofeshionale wa moNorway yo o tshamekang fa gare kana kwa morago mo setlhopheng sa Women's Super League sa Arsenal le sa bosetshaba sa Norway.

## Tiro ya setlhopha
**Lyn**

Maanum o tshamekile kgwele ya dinao ya banana kwa  Bærumløkka, Stabæk, kgabagare a ya Lyn. O ne a le leloko la setlhopha se se neng se na le talente ebile se itebagantse le dingwaga tse di rileng kwa Lyn, ene le Heidi Ellingsen le Andrea Wilmann, fa gare ga ba bangwe. Ba ne ba fenya Dana Cup le Norway Cup ka 2014. Ka dikgakologo ngwaga wa 2014, a simolola mo setlhopheng sa ntlha sa Lyn kwa Toppserien.

**Stabæk**

Ka 2017, Maanum a tlogela Lyn go ya kwa Stabæk. O ne a le mo metshamekong ya bone yotlhe pele ga go begiwa fa a feditse phudugo go ya kwa setlhopheng sa Damallsvenskan sa Linköping morago fela ga sephatlo sa setlha le Stabæk.

**Linköping**

Fa a le dingwaga di le lesome le boferabobedi, Maanum a ya kwa setlhopheng sa Swedish sa Linköping.O ne a ya go fenya bosimega jwa 2017 Damallsvenskan mo setlheng sa gagwe sa ntlha. Maanum ka bonako ya nna motshameki wa tlhwatlhwa, mme ka setlha sa 2020–21 a bidiwa e le mokapotene was setlhopha a le dingwaga tse masome a mabedi le bongwe. O ne a tshwaya iponagatso ya bofelo le setlhopha seo ka nno mo phenyong ya 4–1 kgatlhanong le Örebro. Ka Motsheganong wa 2021, lekwaladikgang la kwa gae la *Corren* la mmaya mo maemong a bo lesome le bone fa ba bitsa batshameki ba ba masome a mararo ba ba gaisang ba ba kileng ba tshamekela Linköping.

**Arsenal**
[thumb|Maanum during [:en:Linköpings_FC|Linköping's match against IK Uppsala on September 27, 2020.]]
**Setlha sa 2021–22** 

Ka Phukwi a le masome a mabedi le bosupa 2012, bagaka ba Women's Super League, Arsenal, ba rurifatsa go saeniwa ga ga Maanum. Ka bonako o ne a itlhoma e le motshameki yo o kgatlhisang. Ka Phalane a le ga tlhano, Maanum a nosa nno ya gagwe ya ntlha ya Arsenal mo motshamekong wa Champions League kgatlhanong le Barcelona. Sedimonthole a le lesome le bobedi, Maanum a tswa kwa bankeng mme a nosa nno tse pedi mo phenyong ya 4–0 kgatlhanong le  Leicester City. Le fa a ne a simolotse a tuka malakabe jalo, nako ya gagwe ya go tshameka e ne ya fokotsega mo sephatlong sa bobedi sa setlha seo. Le fa go le jalo, o ne a kaiwa mo tlotleng ya motshameki yo monnye wa ngwaga mo setlheng sa Women's Super League sa 2021–22.

**Setlha sa 2022–23** 

Ka Phalane a le lesome le boferabongwe ka 2022, Maanum o ne a fiwa tshimologo ya gagwe ya ntlha ya setlha mo motshamekong wa Champion's League wa Arsenal kgatlhanong le basireletse ba sejana seo Lyon, mme a tsena mo banosing ba dino mo phenyong ya kgatelelo ya 5–1 ya the Gunners. Malatsi a le mane go tswa foo, ka Phalane a le masome a mabedi le boraro, Maanum a nosa nno ya gagwe ya ntlha ya liki ya setlha mo phenyong ya 2–0 kwantle kkgatlhanong le Liverpool. Moragonyana o ne a tlhophiwa e le motshameki wa kgwedi ya October 2022 wa Arsenal. Ka Sedimonthole a le masome a mabedi le bongwe, a nosa dino tse tharo ebile a dira le thuso mo phenyong ya 9–1 mo legatong la ditlhophana kgatlhanong le Zürich mo Champions League, a ikgapela tlotla ya motshameki yo o gaisitseng mo motshamekong o o. Ka Firikgong a le masome a mabedi le borataro 2023, Maanum a nosa gabedi mo phenyong ya 3–0 kgatlhanong le Aston Villa mo Conti Cup. O ne a tlhophiwa e le motshameki wa kgwedi ya Firikgong 2023 wa Arsenal. Ka Mopitlo a le ga tlhano, Maanum a tshameka metsotso yotlhe e le masome a ferabongwe mo phenyong ya Arsenal ya  3–1 mo koping ya Conti kgatlhanong le diselammapa tsa kwa Lontone ebong Chelsea. Ka Mopitlo a le masome a mabedi le botlhano, Maanum a nosa nno ya botlhano ya Arsenal mo phenyong ya bone ya 5–1 kgatlhanong le Tottenham Hotspur mo Derby ya bone ya bokone jwa Lontone. Malatsi a le mararo a a latelang Mopitlo a le malatsi a le masome a mabedi le boferabongwe, Maanum a nosa nno e e kgatlhisang go tswa kwa ntle ga lebokoso, a thusa Arsenal go fenya 2–0 (2–1 palogotlhe) mo legatong la bobedi kgatlhanong le Bayern Munich, ebile a bonela Arsenal phatlha kwa sekamakgaolakgannyeng a Champions League. Nno yeo e ne ya re moragonyana ya tlhophiwa ke barati ba kgwele ya dinao e le kgwele ya setlha sa UEFA Women's Champions League. Ka Moranang a le gabedi, Maanum a nosa nno ya botlhokwa go lekalekanya dino mo motshamekong wa Arsenal wa kwa gae kgatlhanong le Manchester City, o Arsenal e ileng ya o fenya ka nno tse pedi go e nngwe. Maanum o feditse setlha seo ka palo gotlhe ya dino di le lesome le borataro le dithuso di le tlhano mo dikgaisanyong tsotlhe. O fentse tlotla ya barotloetsi ba Arsenal Women ya motshameki wa setlha, ebile o ne a tlhophiwa mo go tsa motshameki wa setlha wa Arsenal le ya Women's Super League ya motshameki wa setlha.

Ka Seetebosigo a rogwa ka 2023, morago ga letsholo la bobedi le le tsabakelang, go ne ga begiwa fa Maanum a saenne tumalano e ntsha ya lebaka le le leele le setlhopha seo.

**Setlha sa 2023–24** 

Ka Ngwanatsele a le lesome le boferabongwe 2023, Maanum a nosa nno ya gagwe ya ntlha ya liki ya setlha mo phenyong ya 3–0 kwa ntle kgatlhanong le Brighton. Ka Sedimonthole wa 2023, o ne a fenya tlotla ya motshameki wa ngwaga wa Football Supporters' Association. 

Ka Mopitlo a le masome a mabedi le bone 2024, Maanum o ne a wa a le kgakala le kgwele ka makgaolakgang a 2023-2024 FA Women's League Cup. O ne a fiwa phefo mo tiragalong morago ga a sena go  nna metsotso e ferabongwe faatshe, pele ga a kukiwa ka lepara a ntshiwa. Arsenal morago e ne ya bega gore o 'tlhantse, o a bua ebile o ritibetse'. Ka Moranang a le mane, Arsenal netefatsa fa a tseneletse ditekeletso tse dintsi mme ebile go supa fa go sena mathata a pelo a a itshupileng. Maanum o ne a tsenngwa sedirisiwa se se bayang leitlho go bereka ga pelo ya gagwe mme a letelelwa go tsenelela go boela kwa ikatisong  mo bekeng e le nngwe fela, pele ga go tsewa tshwetso ya gore o tlaa boela leng go tshameka.

## Tiro ya boditshabatshaba
Fa a le dingwaga di le lesome le bosupa, Maanum o ne a tlhophiwa go emela setlhopha se segolo sa bosetshaba sa Norway kwa 2017 Euros. Mo nakong eo, o ne a tshamekile metshameko e le lesome fela kwa seemong se se kwa godimo kwa Norway. Maanum o simolotse motshameko wa gagwe wa ntlha ka Phukwi a le lesome le bongwe 2017, fa a simolola motshameko kgatlhanong le France. Pele ga beke e wela moragonyana ga foo, Maanum a neelwa tshimololo e nngwe mo motshamekong wa pulamadibogo wa Norway wa Euros, o o neng o le kgatlhanong le Netherlands, lefatshe le le neng le tshegeditse kgaisanyo eo.

Ka Phalane a le masome a mabedi le bosupa ka 2020, Maanum a nosa nno e e neng e fenya motshameko kgatlhanong le Wales, e e neng ya dira gore Norway e iponne phatlha kwa 2022 Euros.

O ne a bidiwa go ya kwa setlhopheng sa Norway sa sejana sa lefatshe sa 2019 le 2022 Euros.

Ka Ngwanatsele a le lesome le botlhano 2022, Maanum a nosa nno ya tekatekanyo mo motshamekong wa botsalano kgatlhanong le Enyelane. 

Ka Seetebosigo a le lesome le boferabongwe, Maanum o ne a akarediwa mo setlhopheng sa Norway sa sejana sa lefatshe sa FIFA sa bomme sa 2023.

## Botshelo jwa gagwe
Maanum o mo botsalanong le motshameki kgwele ya dinao wa moSwedish ebile e le motshameki ka ene wa pele kwa Linköping, Emma Lennartsson.

## Dipalopalo tsa tiro

### Setlhopha

: *Go ema ka Motsheganong a le lesome le boferabobedi 2024*

**Iponagatso le dinno ka setlhopha, setlha le dikgaisanyo**

**Tsa boditshabatshaba**

: *Dinno le lenaane la phelelo ya palo gotlhe ya dinno tsa Norway pele, ya bobedi ke ye e supang dino tsotlhe tsa ga Maanum.*

## Ditlotla
**Linköping**

* Damallsvenskan: 2017

**Arsenal**

* FA Women's League Cup: 2022–23, 2023–24

**Norway**

* Algarve Cup: 2019

**Individual**

* PFA Team of the Year: 2022–23 FA WSL
* FSA Player of the Year: 2023

## Metswedi